Planerne, der mindede en del om United States Capitol, blev skrinlagt efter Wall Street-krakket i 1929 og den enorme krise, den kastede Storbritanniens økonomi ud i. I stedet skabte Sir Arnold Thornley en kuppelløs, mindre bygning i klassisk græsk stilart med kalksten fra Portland, Dorset i Sydengland. Parlamentsbygningen blev indviet 16. november 1932 ved en ceremoni, hvor kronprins Edward, Prince of Wales, og senere kong Edward 8. medvirkede.